**IEPIRKUMA ProcedūrAS**

**“Jauno Stropu promenādes izbūve posmā no Dzintaru ielas līdz Durbes ielai, Daugavpilī un labiekārtojuma elementu ierīkošana”**

**identifikācijas Nr.DPD 2018/134**

**NOLIKUMA SKAIDROJUMI NR.1**

Daugavpils pilsētas domes iepirkuma komisija (turpmāk – Iepirkuma komisija) izskatīja ieinteresētās personas uz e-pastu nosūtīto elektronisko vēstuli ar uzdotajiem jautājumiem un Iepirkuma komisija sniedz sekojošas atbildes.

**Pretendenta jautājums:**

Tehniskajā specifikācijā un darbu sarakstā norādīti vairāki labiekārtošanas elementi (soli, galdi, urnas, utt.) ar atsaucēm uz projekta lapām (GP-8, GP-12 u.c.). Diemžēl pievienotajos dokumentos nav atrodamas pieminētās projekta lapas un nekāda cita dokumentācija, kur varētu iepazīties ar labiekārtošanas elementu izmēriem, materiāliem un specifikācijām. Vai piegādātājam jāpiedāvā savs risinājums labiekārtošanas elementiem, vadoties vien no Tehniskajā specifikācijā redzamajām bildēm, vai kaut kur citur ir atrodama pilna projekta dokumentācija?

**Atbilde uz jautājumu:**

Dokumentācija ar labiekārtojuma elementiem tiks pievienota iepirkuma dokumentācijai, publicējot to pasūtītāja tīmekļvietnē [www.daugavpils.lv](http://www.daugavpils.lv) un elektronisko iepirkumu sistēmas tīmekļvietnē [www.eis.gov.lv](http://www.eis.gov.lv). Ar pilnu projekta dokumentāciju var iepazīties Daugavpils pilsētas pašvaldības iestādē “Komunālās saimniecības pārvalde” Saules ielā 5a, Daugavpilī.

Iepirkuma komisijas priekšsēdētāja vietnieks *(personiskais paraksts)* J.Artekovs